Vilkų Laukas
Vilkų Laukas – kaimas Šilalės rajono savivaldybėje, dešiniajame Jūros upės krante, į pietus nuo Bario upelio žiočių, 3 km į pietryčius nuo Žvingių. Kaime, Jūros pakrantėje stūkso Vilkų Lauko piliakalnis, dar vadinamas Kūple, piečiau jo būta senovinės gyvenvietės, jos vietoje išlikęs kultūrinis sluoksnis. Prie Vilkų lauko Jūra pradeda platinti savo vagą ir po truputį tampa Balskų tvenkiniu.